
Narvas Grafovi tn 4 hoones asuvate ruumide 

üürilepingu pikendamine ning üüritasu alandamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 60, 60.1, 7.2, 7.2.3 alusel

1. ASJAOLUD JA MENETLUSE KÄIK

Mittetulundusühingu ÕIGEUSU HARIDUSE ÜHING ÜLESTÕUSMINE, registrikood 80137902, juhatajalt Andrei Ivanen’ilt laekus avaldus, milles palutakse pikendada Narvas Grafovi tn 4 asuva linnavara (hoone ning rajatised) üürilepingut samadel tingimustel, säilitades üüritasu suuruses 1500 krooni kuus.

Mittetulundusühing ÕIGEUSU HARIDUSE ÜHING ÜLESTÕUSMINE kasutab ülalnimetatud linnavara 02.01.2002. a üürilepingu nr 1/323 alusel Narva Õigeusu Humanitaarkooli töö korraldamiseks.

Üürilepingu kehtivusaeg:

kuni 01.10.2006.a.

Hoone üldpind:


1356,1 m2
Arvestuslik üüritasu:


12 082,85 krooni kuus

Kooli finantseerimine toimub riigieelarvest Narva Linnavalitsuse Kultuuriosakonna kaudu ning õppemaksu arvelt. Arvesse võttes, et suur osa koolis õppivatest lastest on väikese sissetulekuga peredest, kehtestati Mittetulundusühingule ÕIGEUSU HARIDUSE ÜHING ÜLESTÕUSMINE Narva Linnavalitsuse 22.09.2004 korraldusega nr 903-k soodustusega üüritasu 1500 krooni kuus kuni 30.09.2006.a.

Õigeusu Humanitaarkool teostab pidevalt hoone säilitamise ning korrashoiuga seotud töid.

Mittetulundusühingu ÕIGEUSU HARIDUSE ÜHING ÜLESTÕUSMINE avaldust arutati Narva Linnavalitsuse linnavarakomisjoni istungil ning otsustati:

1. Pikendada Mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, 02.01.2002. a üürilepingu nr 1/323 kehtivusaega kuni 31.08.2007. a.

2. Alandada Mittetulundusühingule ÕIGEUSU HARIDUSE ÜHING ÜLESTÕUSMINE, Narvas Grafovi tn 4 asuva linnavara kasutamise eest üüritasu 50% võrra arvestuslikust üüritasust tähtajaga 31.08.2007. a.

3. Linnavara- ja majandusametil esitada punktides 1, 2 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutusse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktidele 60, 60.1 “Kasutusse andja ja kasutaja eelneval kokkukuppel võib kasutuslepingut pikendada ainult sellise kasutaja, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel.

Vastavalt “Linnavara kasutusse andmise korra” punktidele 7.2, 7.2.3 Linnavalitsuse otsusel võib linnavara kasutusse anda tasuta või tavalisest madalam tasu eest tähtajaga kuni 5 aastat või tähtajatult mittetulundusühingutele.

3. OTSUS

3.1. Pikendada Mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, 02.01.2002. a üürilepingu nr 1/323 kehtivusaega kuni 31.08.2007. a.

3.2. Alandada Mittetulundusühingule ÕIGEUSU HARIDUSE ÜHING ÜLESTÕUSMINE, Narvas Grafovi tn 4 asuva linnavara kasutamise eest üüritasu 50% võrra arvestuslikust üüritasust tähtajaga 31.08.2007. a.

3.3. Linnavara- ja majandusametil teha vastavad muudatused punktis 1 nimetatud üürilepingus.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule ÕIGEUSU HARIDUSE ÜHING ÜLESTÕUSMINE.

4.3.  Korraldus jõustub seadusega sätestatud korras.

